Gare Schieren

D'Gare vu Schieren ass eng Gare vun der Lëtzebuerger Eisebunn. Se läit westlech vun der  an der Sektioun Schieren an der Gemeng mam selwechten Numm. Südlech vun der Gare war an der Impasse Antoine Bourkel d'Barriär PN27, déi am September 2019 fir zerguttst zougemaach gouf. Déi nërdlech Barriär (PN27a) iwwer d'Rue du Moulin besteet nach.

D'Gare Schiere läit tëscht der Gare Colmer-Bierg an där vun Ettelbréck a gehéiert zu follgende Linne vum CFL-Zuchreseau:

 Lëtzebuerg - Ettelbréck - Ëlwenjust zwéin Nuetszich de Weekend,
 Lëtzebuerg - Ettelbréck - Dikrech.

An der Gare leien zwee Gleiser fir Nordstreck an eent fir d'Atertlinn, dat awer just nach vun de Gidderzich op der Linn vun / op Biissen gebraucht gëtt.

D'Gare Schieren huet e gratis Park & Rail-Parking mat 38 Parkplazen an zwou speziell Parkplaze fir Leit mat reduzéierter Mobilitéit. Vëloe kann een an enger Bikebox ënnerdaach stellen.

 Geschicht 
De 25. Juli 1880 ass d'Schierener Halt op der Atertlinn opgaangen. Se louch baussent Schieren, um Gebitt vun der Nopeschgemeng Colmer-Bierg, do wou d'Atertlinn an d'Nordstreck ausernee gaange sinn, tëscht de Garë Colmar-Usines an Ettelbréck, 1.041 m hannert der éischtgenannter GareKeiser, Fernand. “Bim, bam, biren... fuer mam Prënz op Schieren”  : d'Geschicht vun der Schierener-Gare - Geschichten iwwert den Zuch. Grass-Klengbetten: D'Frënn vun der Atertlinn, 2007. Print., S. 28-29.

Den 1. Oktober 1897 gouf d'Halt knapp annerhallwe Kilometer méi no bei d'Duerf geluechtidem, S. 30-31 a vum 1. Mäerz 1919 u goufen och Gidder op der Gare ofgewéckelt.

Nodeems den 23. September 1967 de leschte Persounenzuch op der Atertlinn gefuer war, ass d'Gare och net méi gebraucht ginn. D'Garegebai ass 1984 un d'Gemeng verkaaft ginn, déi et ofrappe gelooss huet.

Obwuel vill Leit eng nei Schierener Gare op der Nordstreck gefrot hunn, huet et bis de 27. Januar 1986 gedauert bis d'CFL - op Drock vun ë. a. der Aktioun öffentlechen Transport (AÖT) - hiren Accord dozou ginn hatidem, S. 39-40. Den 28. September 1986 ass d'Schierener Gare op der Nordstreck opgaangenidem, S. 14.

Zich déi an der Gare halen
(Stand: Februar 2025)

 Richtung Norden 
Aus RichtungHalt virdrunZuchNächst HaltA Richtung Lëtzebuerg ↔ Ettelbréck ↔ Ëlwen LëtzebuergColmer-Bierg  EttelbréckËlwen Lëtzebuerg ↔ Ettelbréck ↔ Dikrech LëtzebuergColmer-Bierg  EttelbréckDikrech

 Richtung Süden 
Jeeweils an der entgéintgesater Richtung wéi an der Tabell uewendriwwer.

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Schieren op der CFL-Websäit
 D'Gare Schieren op der Websäit "rail.lu"
 D'Gare Schieren op der Websäit vu Spoorgroep Luxemburg

Schieren
Kategorie:Gemeng Schieren
Kategorie:Atertlinn
Kategorie:CFL-Linn 1